ԶԼՄ-ներում պարբերաբար տեղեկություններ են հայտնվում առ այն, որ Լոռու մարզում գործող «Ախթալայի լեռնահարստացուցիչ կոմբինատ» ՓԲԸ-ի Ճոճկան և Մեծ Այրում համայնքների միջև գործող հին պոչամբարը վտանգ է ներկայացնում շրջակա միջավայրի ու բնակչության համար։ Դեռևս նախորդ տարեվերջից ԶԼՄ-ները ահազանգում են, որ Ախթալայի լեռնահարստացուցիչ կոմբինատի պոչանքները տարբեր ճանապարհներով շարունակում են անարգել լցվել Դեբետ գետը՝ վերացնելով գետի բուսականությունն ու կենդանատեսակներին: